سەرایا ئەلسەلام

سەرایا ئەلسەلام ڕێکخراوێکی چەکداری شیعەیە لە عێراق سەر بە ڕەوتی سەدرییە بە سەرۆکایەتی موقتەدا سەدر سەرکردەی شیعە نوێنەرایەتی لیواکانی (٣١٣-٣١٤-٣١٥) دەکات لە پێکھاتەکانی ھێزەکانی حەشدی شەعبی دوای ئەوەی گرووپە چەکدارەکانی سەر بە داعش دەستیان بەسەر پارێزگای نەینەوا و بەشێکی زۆری پارێزگاکانی سەلاحەددین و  کەرکووک و  ئەنبار و  دیالەدا گرت وەک ھێزێکی بەرگریی بۆ مزگەوت و مەزارگە شیعە و سوننەکان بەھەمان شێوە، کڵێسا و پیرۆزگە ئایینییەکانی دیکە لە وڵاتەکەدا دروست بوو سەرقاڵی شەڕی داعش بوو لە ژمارەیەک ناوچەی عێراق وەک سامەڕا، دیالە ئامرلی، جوورف ئەلسەخر و ناحیەی ئەلئیسحاقی. ڕۆڵێکی ڕوونی لەو ناوچانەدا ھەبوو، بەو پێیەی توانی ناوچەی بووحەیرات لە جوورف ئەلسەخر ڕزگار بکات و گەمارۆی سەر ناحیەی ئامرلی لە سەلاحەددین ھەڵبگرێت، ھەروەھا زۆرێک لە ناوچەکانی پارێزگاکە مسۆگەر بکات و ڕزگاری بکات، دیارترینیان سامەرا، ئەلئیسحاقی، دوجەیل و تەرتار. ھەروەھا سەرکردایەتی کرد، لەگەڵ سوپای عێراق و  ھێزەکانی حەشدی شەعبی، ئۆپەراسیۆنەکانی ئازادکردنی دوورگەی سامەرا. زۆربەی ئەندامان و سەرکردەکانی ڕێکخراوەکە سەر بە ڕەوتی سەدرین و شەڕکەر و سەرکردەی پێشوون. سوپای مەھدی یان لیوای ڕۆژی بەڵێندراو، گرووپە چەکدارەکانی سەر بە ڕەوتی سەدریین کە لە ساڵانی ڕابردوودا بەیەکەوە لکاون.

 سەرچاوەکان 

 سەرچاوەکان 

پۆل:گرووپە ئیسلامییە شیعەکان